SET ปิดเช้าบวก 9 จุด หวัง “เฟด” ชะลอขึ้นดอกเบี้ย ลุ้นบ่ายวิ่งต่อ
SET ปิดเช้าบวก 9 จุด ตามตลาดหุ้นทั่วโลก ขานรับเงินเฟ้อสหรัฐออกมาต่ำหนุน หวังเฟดขึ้นดอกเบี้ยแค่ 0.50% ให้แนวรับ 1,625 จุด และแนวต้าน 1,645 จุด
SET ปิดเช้าบวก 9 จุด ตามตลาดหุ้นทั่วโลก ขานรับเงินเฟ้อสหรัฐออกมาต่ำหนุน หวังเฟดขึ้นดอกเบี้ยแค่ 0.50% ให้แนวรับ 1,625 จุด และแนวต้าน 1,645 จุด
14 ธ.ค. 2565

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย (PI) กล่าวว่า ตลาดหุ้นไทยช่วงเช้าที่ผ่านมาปรับตัวขึ้นได้ดีตามตลาดหุ้นทั่วโลก ตอบรับดัชนีราคาผู้บริโภค (CPI) สหรัฐเดือน พ.ย.ขยายตัว 7.1% เมื่อเทียบรายปี ต่ำกว่าที่นักวิเคราะห์คาดการณ์ที่ 7.3% โดยพบว่าราคาสินค้าหลายตัวปรับลดลงมากขึ้นเมื่อเทียบกับเดือน ต.ค.65 เช่น ค่าขนส่ง และ บริการด้านการแพทย์ ประกอบกับยังได้แรงหนุนจากหุ้น DELTA ที่ขึ้นมาแรงด้วย
สำหรับแนวโน้มการลงทุนช่วงบ่าย คาดดัชนีฯ ยังยืนในแดนบวกได้ต่อแต่อัพไซด์ไม่มากแล้ว เนื่องจากนักลงทุนรอติดตามการประชุมธนาคารกลางสหรัฐ (เฟด) ในคืนนี้ ซึ่งตลาดคาดว่าจะปรับขึ้นอัตราดอกเบี้ยในการประชุมรอบนี้ที่ 0.50% แต่ต้องติดตามการส่งสัญญาณเรื่องของดอกเบี้ยระยะยาวด้วย ให้แนวรับไว้ที่ 1,625 จุด และแนวต้าน 1,645 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 2,344.46 ล้านบาท ปิดที่ 728.00 บาท เพิ่มขึ้น 28.00 บาท
PTTEP มูลค่าการซื้อขาย 1,759.64 ล้านบาท ปิดที่ 174.50 บาท ลดลง 0.50 บาท
SGC มูลค่าการซื้อขาย 1,461.57 ล้านบาท ปิดที่ 5.15 บาท เพิ่มขึ้น 0.15 บาท
PTT มูลค่าการซื้อขาย 1,110.49 ล้านบาท ปิดที่ 31.75 บาท ลดลง 0.25 บาท
BDMS มูลค่าการซื้อขาย 915.37 ล้านบาท ปิดที่ 28.25 บาท เพิ่มขึ้น 0.25 บาท